PATVIRTINTA

Vilniaus Žemynos progimnazijos

direktoriaus 2023 m. rugsėjo 29 d.

įsakymu Nr. V-69/2023

PRITARTA

Vilniaus miesto savivaldybės

administracijos bendrojo ugdymo skyriaus

vedėjo 2023 m. gruodžio 12 d.

įsakymu Nr. A15-1971/23 (2.1.4E-BEU)

PRITARTA

Vilniaus Žemynos progimnazijos tarybos

2023 m. rugsėjo 28 d. nutarimu,

protokolo Nr. 3

**VILNIAUS ŽEMYNOS PROGIMNAZIJOS**

**2024–2028 METŲ STRATEGINIS PLANAS**

Vilnius

2023

**1. ĮVADAS**

Vilniaus Žemynos pagrindinė mokykla įsteigta 2002-04-10 d. Vilniaus miesto tarybos sprendimu Nr. 556 reorganizavus Žemynos gimnaziją į pagrindinę mokyklą ir gimnaziją. Mokykla savo veiklą pradėjo 2002-09-02 d. Nuo 2002 metų mokykloje vykdoma pradinio ugdymo ir pagrindinio ugdymo (I dalies) programa. Vilniaus m. savivaldybės tarybos 2011-07-13 d. sprendimu Nr. 1-149 mokykla pertvarkyta į Vilniaus Žemynos progimnaziją.

Vilniaus Žemynos progimnazijos (toliau – progimnazija) strateginio plano tikslas – efektyviai ir tikslingai organizuoti progimnazijos veiklą, telkti progimnazijos bendruomenę sprendžiant aktualiausias ugdymo(si) problemas, numatyti, kaip bus įgyvendinami progimnazijos veiklai keliami reikalavimai, pasirinkti reikiamas veiklos kryptis ir prioritetus, numatyti bei planuoti pokyčius. Rengdama strateginį planą, progimnazija vadovavosi: Lietuvos Respublikos švietimo įstatymu; Lietuvos pažangos strategija „Lietuva 2030“; Vilniaus miesto 2021–2030 metų strateginiu planu; Geros mokyklos koncepcija; Atnaujintomis bendrosiomis priešmokyklinio, pradinio ir pagrindinio (I dalies) ugdymo programomis; Mokyklos, įgyvendinančios bendrojo ugdymo programas, veiklos kokybės įsivertinimo metodika; Progimnazijos veiklos kokybės įsivertinimo rezultatais; Progimnazijos veiklos ataskaitomis; Progimnazijos bendruomenės narių siūlymais ir rekomendacijomis; 2023 m rugpjūčio 29-30 d. progimnazijos bendruomenės strateginės sesijos „Kartu - į naujus metus” medžiaga; kitais aktualiais, bendrojo ugdymo mokyklų veiklą reglamentuojančiais dokumentais.

Progimnazijos strateginis planas rengtas dviem etapais: I etapas - progimnazijos direktoriaus pareigas laikinai einančio vadovo 2023 m. kovo 16 d. įsakymu Nr. V-23/2023 sudaryta 13 narių darbo grupė. II etapas – progimnazijos direktoriaus 2023 m. rugsėjo 8 d. įsakymu Nr. V-59/2023 sudaryta 18 narių darbo grupė. Darbo grupėse dirbo progimnazijos vadovai, mokytojai, mokiniai, švietimo pagalbos specialistai, progimnazijos profsąjungos, mokinių tėvų, socialinių partnerių atstovai. Darbo grupės pasiūlymai svarstyti metodikos grupėse, Mokytojų tarybos, Mokyklos tarybos, Metodinės tarybos posėdžiuose, progimnazijos taryboje. Planas parengtas laikantis viešumo, atvirumo, skaidrumo ir partnerystės principų.

**2. PROGIMNAZIJOS STRATEGIJA**

**2.1. Filosofija, vizija, misija, vertybės.**

**Filosofija**

*„Šaknimis į gimtinės žemę, šakomis į pasaulio dangų“* (Lotynų patarlė).

**Vizija**

Vilniaus Žemynos progimnazija - šiuolaikiška, saugi, įtrauki, atvira pokyčiams bendruomenė.

**Misija**

Vilniaus Žemynos progimnazija - auginame sėkmingas asmenybes mokykloje, kurioje gera.

**Vertybės**

1. Pagarba
2. Pilietiškumas
3. Pasitikėjimas
4. Bendrystė
5. Kritinis mąstymas

**2.2. Strateginiai tikslai ir uždaviniai.**

**I tikslas. Kokybiškas šiuolaikinis ugdymas, skatinantis bendruomenės ūgtį.**

Uždavinys 1. Telkti progimnazijos bendruomenę atnaujinto ugdymo turinio (UTA) įgyvendinimui;

Uždavinys 2. Skatinti pedagogų lyderystę, tobulinti kvalifikaciją;

Uždavinys 3. Tobulinti mokinių pažangos vertinimą;

**II tikslas. Saugi ir patraukli mokyklos aplinka.**

Uždavinys 1. Užtikrinti tinkamą pedagoginę, psichoemocinę, socialinę pagalbą visiems bendruomenės nariams;

Uždavinys 2. Plėsti neformaliojo švietimo veiklas, ugdyti mokinių kūrybiškumą ir saviraišką;

Uždavinys 3. Puoselėti saugią, funkcionalią ir dinamišką ugdymo(si) aplinką;

**III tikslas. Bendravimo ir bendradarbiavimo kultūra.**

Uždavinys 1. Skatinti bendruomenės iniciatyvumą ir saviraišką, gerosios patirties sklaidą ir bendradarbiavimą;

Uždavinys 2. Formuoti savitą susitarimais grįstą progimnazijos kultūrą;

**2.3. Priemonių planas.**

|  |  |  |  |
| --- | --- | --- | --- |
| **I tikslas. Kokybiškas šiuolaikinis ugdymas, skatinantis bendruomenės ūgtį.** | | | |
| **Uždavinys 1. Telkti progimnazijos bendruomenę atnaujinto ugdymo turinio (UTA) įgyvendinimui.** | | | |
| **Priemonės** | **Atsakingi vykdytojai** | **Terminai** | **Ištekliai** |
| 1.1. Mokytojų kompetencijų, reikalingų UTA, stiprinimas:  1.1.1. Dalijimasis gerąja pedagogine patirtimi: atviros pamokos, diskusijos, metodinės konferencijos ir kt.  1.1.2. Ugdymo procesas organizuojamas orientuojantis į kompetencijų ugdymą: per projektinę veiklą, ugdymą kitose erdvėse, integruotas pamokas ir kt.  1.1.3. skaitmeninių mokymo išteklių ir priemonių naudojimo ugdymo procese plėtra. | Progimnazijos vadovai, metodinė taryba, metodinių grupių pirmininkai, švietimo pagalbos specialistai | 2024 - 2026 | Intelektualieji ištekliai, kvalifikacijai tobulinti skirtos lėšos, klasės krepšelis |
| **Uždavinys 2. Skatinti pedagogų lyderystę, tobulinti kvalifikaciją.** | | | |
| 2.1. Progimnazijoje organizuojami tiksliniai kvalifikacijos tobulinimo renginiai. | Progimnazijos vadovai, metodinė taryba, mokytojai | 2024- 2028 | Intelektualieji ištekliai, kvalifikacijai skirtos krepšelio lėšos |
| 2.2. Pedagogai renkasi kvalifikacijos tobulinimo kryptis, orientuotas į progimnazijos veiklos prioritetus. |
| 2.3 Analizuojamas kvalifikacijos tobulinimo poveikis ugdymo kokybei. |
| **Uždavinys 3. Tobulinti mokinių pažangos vertinimą.** | | | |
| 3.1. Mokytojai:  3.1.1. vertina mokinio pasiekimus pagal vertinimo tvarkos aprašą;  3.1.2. teikia nuolatinį grįžtamąjį ryšį mokiniams, jų tėvams (globėjams / rūpintojams);  3.1.3. naudoja grįžtamąjį ryšį veiklos tobulinimui. | Metodinė taryba, mokytojai, direktoriaus pavaduotojai ugdymui | 2024- 2028 | Intelektualieji ištekliai |
| 3.2. Mokiniai:  3.2.1. įsivertina savo mokymosi procesą, asmeninę pažangą ir rezultatus pagal progimnazijos sukurtą MAPS;  3.2.2. remdamiesi vertinimo ir įsivertinimo rezultatais, priima sprendimus dėl tolimesnio mokymosi. | Klasių vadovai, direktoriaus pavaduotojai ugdymui |
| 3.3 Mokinio tėvai (globėjai/rūpintojai): domisi vaiko pažanga ir bendradarbiaudami su pedagogais jam padeda. | Klasių vadovai |
| 3.4. Progimnazijos vadovai:  3.4.1. stebi mokinių pasiekimus ir pažangą, juos analizuoja ir priima sprendimus dėl pagalbos mokytojams ir mokiniams teikimo;  3.4.2. Inicijuoja progimnazijos vertinimo tvarkos aprašo atnaujinimą. | Progimnazijos  vadovai |  |  |
| **II tikslas. Saugi ir patraukli mokyklos aplinka.** | | | |
| **Uždavinys 1. Užtikrinti tinkamą pedagoginę, psichoemocinę, socialinę pagalbą visiems bendruomenės nariams.** | | | |
| **Priemonės** | **Atsakingi vykdytojai** | **Terminai** | **Ištekliai** |
| 1.1. Organizuojamos veiklos, užtikrinančios mokinių emocinę gerovę, pozityvius tarpusavio santykius ir sveikos gyvensenos įgūdžius. | Progimnazijos vadovai, švietimo pagalbos specialistai, mokinių taryba | 2024- 2028 | Intelektualieji ištekliai, kvalifikacijai tobulinti skirtos lėšos, klasės krepšelis |
| 1.2. Vykdomi socialinių ir emocinių kompetencijų ugdymo užsiėmimai 1-8 klasių mokiniams. | Švietimo pagalbos specialistai, klasių vadovai |
| 1.3. Organizuojamos psichologinės konsultacijos mokiniams. | Švietimo pagalbos specialistai |
| 1.4. Užsiėmimų, skirtų pedagogų emociniam intelektui stiprinti bei emocinei sveikatai gerinti, organizavimas. | Progimnazijos vadovai, švietimo pagalbos specialistai, |
| 1.5. Užtikrinamos psichologiškai saugios darbo aplinkos sąlygos. | Progimnazijos vadovai, |
| 1.6. Organizuojamos veiklos bendruomenės sutelktumui. | Progimnazijos vadovai, švietimo pagalbos specialistai, metodinė taryba, mokinių taryba, neformalaus švietimo pedagogai |
| 1.7. Sėkmingai įgyvendinamas įtraukusis ugdymas. | Progimnazijos vadovai, švietimo pagalbos specialistai, pedagogai |
| **Uždavinys 2. Plėsti neformaliojo švietimo veiklas, ugdyti mokinių kūrybiškumą ir saviraišką.** | | | |
| 2.1. Kasmet tiriamas neformaliojo švietimo veiklų poreikis progimnazijoje. | Direktoriaus pavaduotojas ugdymui | 2024-2028 | Klasės krepšelis, rėmėjų, projektų, 1,2 proc. GPM paramos, savivaldybės lėšos, intelektualieji ištekliai |
| 2.2. Organizuojamos įvairios, patrauklios ir laikmečio bei bendruomenės poreikius atitinkančios neformaliojo švietimo veiklos. | Progimnazijos vadovai, švietimo pagalbos specialistai, mokinių taryba, neformalaus švietimo pedagogai |
| 2.3. Aktyviai veikianti Mokinių taryba. | Direktoriaus pavaduotojas ugdymui, mokinių tarybos kuratoriai |
| **Uždavinys 3. Puoselėti saugią, funkcionalią ir dinamišką ugdymo(si) aplinką.** | | | |
| 3.1. Rengiamas oro kondicionavimo sistemos įrengimo planas. | Progimnazijos vadovai | 2024 - 2026 | Klasės krepšelis, rėmėjų, projektų, 1,2 proc. GPM paramos, savivaldybės, nuomos lėšos, intelektualieji ištekliai |
| 3.2. Vykdomas funkcionalus langų užtamsinimas aktų salėje ir ugdymo patalpose pagal poreikį. | Progimnazijos vadovai |
| 3.3. Kuriamos poilsiui skirtos erdvės progimnazijos pastate bei teritorijoje. | Progimnazijos vadovai | 2024 -2028 |
| 3.4. Telkiama mokyklos bendruomenė edukacinių ir poilsio erdvių kūrimui. | Progimnazijos vadovai, metodinė taryba, pedagogai |
| 3.5. Glaudus bendradarbiavimas su pagalbą mokiniui ir šeimai teikiančiomis institucijomis. | Progimnazijos vadovai, švietimo pagalbos specialistai |
| 3.6. Kuriamos FabLab ir STEAM laboratorijos 5-8 ir 1-4 klasių mokiniams. | Progimnazijos vadovai |
| 3.7. Aptveriama progimnazijos teritorija. | Progimnazijos vadovai | 2024-2026 |
| **III tikslas. Bendravimo ir bendradarbiavimo kultūra.** | | | |
| **Uždavinys 1. Skatinti bendruomenės iniciatyvumą ir saviraišką, gerosios patirties sklaidą ir bendradarbiavimą.** | | | |
| **Priemonės** | **Atsakingi vykdytojai** | **Terminai** | **Ištekliai** |
| 1.1. Bendrystę auginančių renginių, projektų organizavimas, tradicijų palaikymas ir kūrimas. | Progimnazijos vadovai, metodinė taryba, mokinių taryba, mokytojai | 2024-2028 | Intelektualieji ištekliai, klasės krepšelis, rėmėjų lėšos |
| 1.2. Tėvų įtraukimas į bendruomenės gyvenimą, vykdant tėvų apklausas, organizuojant bendrus renginius bei skatinant tėvų iniciatyvas. |
| 1.3. Ryšių su esamais socialiniais partneriais palaikymas ir naujų kūrimas. |
| 1.4. Savanorystės veiklų plėtojimas progimnazijoje ir už jos ribų. |
| 1.5. Progimnazijos ryšių plėtojimas už Lietuvos ribų. |
| **Uždavinys 2. Formuoti savitą susitarimais grįstą progimnazijos kultūrą.** | | | |
| 2.1. Tiriami ir analizuojami progimnazijos bendruomenės socialiniai ir emociniai poreikiai, mikroklimatas. | Progimnazijos vadovai, švietimo pagalbos specialistai, mokytojai | 2024-2028 | Intelektualieji ištekliai |
| 2.2. Palaikoma bendradarbiavimu grįsta skaidri komunikacija. |
| 2.3. Sukuriama ir tobulinama mokytojų mentorystė. |
| 2.4. Naudojama efektyvi informacijos sklaidos sistema. |

**2.4. Tikslų pasiekimo ir uždavinių įgyvendinimo rodikliai.**

|  |  |  |  |  |  |  |
| --- | --- | --- | --- | --- | --- | --- |
| **I tikslas. Kokybiškas šiuolaikinis ugdymas, skatinantis bendruomenės ūgtį.** | | | | | | |
| **Uždaviniai** | **Rodikliai (proc.)** | **Numatomi rezultatai procentais** | | | | |
| **2024** | **2025** | **2026** | **2027** | **2028** |
| 1. Telkti progimnazijos bendruomenę atnaujinto ugdymo turinio (UTA) įgyvendinimui. | Mokytojų, gerai ir labai gerai vertinančių progimnazijoje teikiamą pagalbą UTA įgyvendinimo  klausimais, dalis. | 80 | 82 | 83 | 85 | 89 |
| Mokytojų, kėlusių kvalifikaciją (UTA), dalis. | 100 | 100 | 100 | 100 | 100 |
| Mokinių tėvų, gerai ir labai gerai vertinančių tėvų informavimą apie UTA, dalis. | 65 | 67 | 68 | 69 | 72 |
| Mokinių, dalyvaujančių edukacinių dienų veiklose, dalis. | 98 | 99 | 99 | 99 | 99 |
| 2. Skatinti pedagogų lyderystę, tobulinti kvalifikaciją. | Mokytojų, gerai ir labai gerai vertinančių grįžtamojo ryšio kultūrą, dalis. | 90 | 92 | 93 | 95 | 97 |
| Tėvų, gerai ir labai gerai vertinančių progimnazijos ugdymo kokybę, dalis. | 70 | 72 | 74 | 76 | 78 |
| Mokytojų, gerai ir labai gerai vertinančių kvalifikacijos tobulinimo renginių veiksmingumą, dalis. | 85 | 88 | 90 | 92 | 95 |
| 3. Tobulinti mokinių pažangos vertinimą. | Mokytojų, gerai ir labai gerai vertinančių progimnazijos vertinimo tvarką, dalis. | 85 | 88 | 91 | 95 | 99 |
| Tėvų, sistemingai stebinčių mokinių pažangą TAMO dienyne, dalis. | 60 | 65 | 68 | 71 | 73 |
| Progimnazijos mokinių, pildančių ir įsivertinančių mokymąsi bei pažangą MAPS, dalis. | 96 | 97 | 98 | 99 | 100 |

|  |  |  |  |  |  |  |
| --- | --- | --- | --- | --- | --- | --- |
| **II tikslas. Saugi ir patraukli mokyklos aplinka.** | | | | | | |
| **Uždaviniai** | **Rodikliai** | **Numatomi rezultatai procentais** | | | | |
| **2024** | **2025** | **2026** | **2027** | **2028** |
| 1. Užtikrinti (teikti) tinkamą pedagoginę, psichoemocinę, socialinę pagalbą visiems bendruomenės nariams. | Mokytojų, gerai ir labai gerai vertinančių psichologinio atsparumo stiprinimo veiklas, dalis. | 86 | 89 | 92 | 94 | 96 |
| Tėvų, gerai ir labai gerai vertinančių įtraukųjį ugdymą, dalis. | 56 | 60 | 65 | 69 | 75 |
| Mokinių, dalyvaujančių prevencinėse ir sveikatinimo(si) veiklose, dalis | 95 | 96 | 97 | 98 | 99 |
| 2. Plėsti neformaliojo švietimo veiklas, ugdyti mokinių kūrybiškumą ir saviraišką. | Mokinių, gerai ir labai gerai vertinančių progimnazijos organizuojamus popamokinius renginius, dalis | 85 | 87 | 90 | 92 | 94 |
| Tėvų, gerai ir labai gerai vertinančių progimnazijos veiklą, ugdant mokinių kūrybiškumą ir saviraišką, dalis | 60 | 62 | 63 | 65 | 66 |
| Mokinių, dalyvaujančių neformaliojo švietimo veiklose, dalis | 74 | 78 | 82 | 86 | 90 |
| 3. Puoselėti saugią, funkcionalią ir dinamišką ugdymo(si) aplinką. | Mokytojų, gerai ir labai gerai vertinančių progimnazijos aplinką, dalis | 84 | 86 | 89 | 91 | 94 |
| Tėvų, gerai ir labai gerai vertinančių progimnazijos aplinką, dalis | 60 | 63 | 65 | 68 | 70 |
| Mokinių, gerai ir labai gerai vertinančių progimnazijos aplinką, dalis | 77 | 79 | 82 | 84 | 85 |

|  |  |  |  |  |  |  |
| --- | --- | --- | --- | --- | --- | --- |
| **III tikslas. Bendravimo ir bendradarbiavimo kultūra.** | | | | | | |
| **Uždaviniai** | **Rodikliai** | **Numatomi rezultatai procentais** | | | | |
| **2024** | **2025** | **2026** | **2027** | **2028** |
| 1.Skatinti bendruomenės iniciatyvumą ir saviraišką, gerosios patirties sklaidą ir bendradarbiavimą. | Mokytojų, gerai ir labai gerai vertinančių psichologiškai saugią iniciatyvoms ir saviraiškai darbo aplinką, dalis | 80 | 83 | 86 | 88 | 90 |
| Tėvų, įsitraukusių į progimnazijos veiklas, dalis | 6 | 8 | 9 | 11 | 12 |
| Mokinių, gerai ir labai gerai vertinančių progimnazijos Mokinių tarybos veiklą, dalis | 80 | 82 | 85 | 88 | 90 |
| 2. Formuoti savitą susitarimais grįstą progimnazijos kultūrą | Mokytojų, gerai ir labai gerai vertinančių informacijos sklaidą, dalis | 85 | 87 | 88 | 89 | 91 |
| Tėvų, dalyvaujančių tėvų susirinkimuose, dalis | 60 | 63 | 65 | 67 | 70 |
| Mokinių, sąmoningai besilaikančių mokinio taisyklių susitarimų, dalis | 75 | 77 | 79 | 82 | 85 |

**3. PLANO ĮGYVENDINIMO STEBĖSENA**

Veiklos stebėseną ir kontrolę pagal Lietuvos Respublikos švietimo, mokslo ir sporto ministro patvirtintus švietimo stebėsenos rodiklius vykdo progimnazijos direktorius, organizuodamas mokyklos įsivertinimo procesus. Veiklą prižiūri Vilniaus m. savivaldybės institucijos Lietuvos Respublikos teisės aktų nustatyta tvarka. Finansinės veiklos kontrolę vykdo Valstybės kontrolė ir Vilniaus m. savivaldybės institucijos. Higienos ir maisto kokybės priežiūrą vykdo Vilniaus m. valstybinė maisto ir veterinarijos tarnyba ir visuomenės sveikatos specialistė, vykdanti sveikatos priežiūrą mokykloje.

Nustatyti uždavinių vertinimo rodikliai stebimi visą strateginio plano įgyvendinimo laikotarpį, atsižvelgiant į mokyklos poreikius, bet ne rečiau, kaip vieną kartą į metus.

Kiekvienais metais ne vėliau kaip iki sausio 31 d. ataskaita teikiama mokyklos tarybai ir skelbiama viešai.

**4. PRIEDAI**

**4.1. Ankstesnio strateginio plano įgyvendinimo rezultatų apžvalga**.

Vilniaus Žemynos progimnazija, įgyvendindama 2017-2022 m. m. strateginį planą, siekė šių strateginių tikslų:

1. Ugdymo kokybės tobulinimas.
2. Saugios ir modernios mokyklos aplinkos kūrimas.
3. Teigiamo emocinio mikroklimato kūrimas.

Įgyvendinant šiuos tikslus progimnazijoje ugdymas pritaikomas atsižvelgiant į mokinių skirtybes, sukuriant santykį su mokiniais ir mokinių santykį su mokomuoju dalyku. Mokytojai tobulina profesines kompetencijas, todėl atpažįstami mokinių ugdymosi poreikiai leidžia pasiekti aukštų ugdymo rezultatų. Mokytojai skatina mokinius siekti maksimalios, jų galimybes atitinkančios pažangos, orientuojantis ne tik į mokymosi veiklas, bet daug dėmesio skiriama veikloms, skatinančioms mokinių kūrybiškumą ir praktinį žinių pritaikymą.

Asmeninį pedagogų profesinės veiklos įsivertinimą skatina ir palaiko besimokančios organizacijos kultūra mokykloje, aukšti mokytojų lūkesčiai, progimnazijos vadovų parama tobulinant asmeninį meistriškumą. Mokytojai reflektuoja savo veiklas, įsivertina profesinę veiklą, analizuoja kolegų profesinę veiklą individualių ir grupinių susirinkimų metu, analizuoja dokumentus, daug dėmesio skiria savišvietai. Kiekvienas progimnazijos pedagogas savo veiklą planuoja metams. Mokytojai mokosi pasinaudodami įvairiomis galimybėmis: savo mokykloje su kolegomis ir iš jų, su mokiniais ir iš jų, per informacinius ir socialinius kolegialaus mokymosi tinklus, išvykose ir mokymuose.

Mokytojai dalyvavo seminaruose: ,,Pozityvių ryšių kūrimas“, ,,Mokytojas šiuolaikinėje mokykloje - kaip sėkmingai dirbti XXI amžiuje“, ,,Pozityvaus jaunimo potencialas ir problemos“, seminaruose – išvykose: ,,Mokytojo vaidmens kaita“- 62 mokytojai, ,,Šiuolaikiškos pamokos vadyba“- 40 mokytojų, programoje ,,Vedliai“-18 mokytojų, visi pradinių klasių mokytojai mokosi Pradinių klasių mokytojų akademijoje, 2023 m. birželio 12 d. progimnazijos pedagogai dalyvavo mokymuose “UTA - galimybės, planavimas ir vertinimas”, 2023 m. birželio 29 d. - įvadiniame progimnazijos strateginio plano kūrimo renginyje, 2023 m. rugpjūčio 29-30 dienomis strateginėje sesijoje „Kartu – į naujus metus“.

**4.2. Vidaus analizė.**

**4.2.1. Mokinių pasiekimai ir pažanga.**

Mokiniai dalyvavo olimpiadose, festivaliuose, konkursuose ir pasiekia puikių rezultatų. Lietuvos geografijos olimpiadoje I vieta (2023), III vieta (2022), Europos geografijos olimpiadoje bronzos medalis (2022), Nacionalinis geografinių žinių konkursas „Adventur“ (2023) du aukso, sidabro, bronzos medaliai, Vilniaus miesto Ryto Šalnos vardo geografijos konkurse I vieta (2023), tarptautinėje Globe konferencijoje pristatytas pranešimas „Vilniaus Žemynos progimnazijos mokinių indėlis į pasaulinius aplinkos stebėjimus“, Lietuvos Jaunių U14 vaikinų komandų „ŽAIBO“ šachmatų čempionate III vieta (2022), Lietuvos mokinių meninio skaitymo konkursas III vieta (2022), Daug įtraukių pamokų vyksta muziejuose, Vilniaus miesto erdvėse: ,,Vilnius – pasaulio paveldo istorija“, ,,Vilniaus kodas“, ,,Meniškas ir romantiškas Vilnius“, ,,Senamiestis“, ,,Katedros požemiai“, Vilniaus universitetas, pamokos Valstybės pažinimo centre, Panerių memoriale ir kt., buvo organizuojami teminiai proto mūšiai.

|  |  |  |  |
| --- | --- | --- | --- |
| **NMPP dalykas** | **Šalis** | **Vilniaus m.** | **Mokykla** |
| **4 klasė** | | | | |
| Matematika | 63,3 | 66,7 | 71,8 |
| Pasaulio pažinimas | 61,9 | 62,5 | 66,2 |
| Skaitymas | 54,6 | 59,0 | 61,8 |
| **6 klasė** | | | | |
| Matematika | 46,8 | 50,7 | 51,3 |
| Skaitymas | 66,5 | 71,7 | 73,1 |
| **8 klasė** | | | | |
| Gamtos mokslai | 50,7 | 53,6 | 57,4 |
| Matematika | 41,0 | 46,0 | 50,4 |
| Skaitymas | 66,2 | 65,9 | 72,0 |
| Socialiniai mokslai | 49,7 | 53,9 | 63,4 |

**4.2.2. Ugdymo turinys ir organizavimas.**

Vyko socialinės akcijos, kurios ugdė sąmoningumą, atsakingumą, pagarbą kitam asmeniui: parodos valgykloje ,,Maisto nešvaistymas“, ,,Nutapyk puodelį draugui“, ,,Sveikas žmogus be žalingų įpročių“. Akcija ,,Žvakės“, paramos Ukrainai rinkimas, edukacijos su Jonavos ukrainiečių centru, ,,Knygų Kalėdos“, ,,Apkabinkime Žemę“, Darnios mokyklos veiklos, skatinančios tvarumą, elektros, maisto taupymą, rūšiavimą. Iniciatyvumo ir kūrybingumo skatinimo kompetencijos ugdymas leido mokiniams kelti naujas idėjas, pritaikyti turimą informaciją ir atsiskleisti įvairiose veiklose. Mokiniai dalyvavo meninio skaitymo konkursuose ir nugalėjo Vilniaus m. ir šalyje, kūrybinėse rašymo veiklose anglų ir lietuvių kalbomis, vykdė įdomias veiklas, skirtas Kovo 11-ajai, parengė parodą ,,Atomai ir molekulės“, vyko integruotos fizikos ir fizinio ugdymo, technologijų ir anglų kalbos pamokos, stovyklos ,,Vasara gamtoje“ ir ,,Sportas“. Mokyklos mokiniai - miesto ir respublikinių konkursų, festivalių dalyviai ir laureatai: ,,Skamba skamba kankliai“, ,,Leliumoj“, Nacionalinis gamtosaugos konkursas, ,,Aprenk Kalėdas“, liaudies dainų festivalis, mokyklos chorų festivalis, Nacionalinis Česlovo Kudabos geografijos konkursas ir kt.

Vyko veiklos, skatinančios komunikavimo kompetencijos tobulinimą. Nuotolinis susitikimas su Zanzibaro mokiniais, paminėta Tolerancijos diena ,,Statome tolerancijos namą“, meninio skaitymo konkursai, diskotekos, labai populiari ,,Naktis mokykloje“, susitikimai su gaisrininkais, muitininkais, teisininkais, mokslininkais, mokinių tėvai dalijosi sėkmės istorijomis. Vyko daug veiklų, skatinančių pažinimo kompetenciją: ,,NATO - misija įmanoma“ , ekskursijos į Varšuvos Koperniko Muziejų, Estijos pažinimo centrą, pinigų muziejų, edukacijos ,,Bičių ir paukščių paslaptys“, ,,Mokslininkas“, STEAM veiklos, ,,Įdomūs eksperimentai“. Mokiniai aktyviai dalyvavo Kultūros paso organizuojamose veiklose.

**4.2.3. Ugdymo (si) aplinkos.**

Progimnazijoje mokosi 1158 mokiniai, todėl atsakingai kuriama saugi aplinka. Mokykloje sutvarkyti įėjimo laiptai, atnaujintas stadionas, sukurtos poilsio erdvės, nors jų mažai dėl laisvų erdvių trūkumo, atnaujinti mokyklos valgyklos baldai ir patalpos. Didelis dėmesys skiriamas mokinių saugumo užtikrinimui ir prevencijai, švietimo pagalbai. Mokslo metų pradžioje pagal progimnazijos klasių koncentrus vyksta visuotiniai mokinių tėvų susirinkimai, kuriuose pristatoma mokykla, organizuojami susitikimai su švietimo pagalbos mokiniui specialistais, progimnazijos vadovais. Kartą per metus organizuojamos individualios konsultacijos tėvams.

Mokykla dalyvauja Olweus patyčių prevencijos programoje, ,,Skaitmeninės higienos įgūdžiai šiandienos ,,Must Have“, „Geros savijautos”, „Aktyvuko”, „Mokausi plaukti”, „Neutralaus klimato miesto” projektuose. Kiekvienų metų birželio mėnesį organizuojamos vasaros poilsio stovyklos 1-4 klasių mokiniams. Mokykloje dirba 4 psichologai, 2 socialiniai pedagogai, 2 specialieji pedagogai, vienas logopedas, 11 mokytojo padėjėjų. Tėvams, vaikams ir mokytojams pagal poreikį teikiama specialistų ir progimnazijos vadovų pagalba. Mokykloje kuriamas teigiamas emocinis klimatas, bendravimo, bendradarbiavimo ir tarimosi įvairiais lygmenimis kultūra. Mokykla vykdo ,,Darnios mokyklos“ ir Sveikatą stiprinančios mokyklos veiklas. Parengti ir pateikti tvirtinti mokyklos nuostatai, vyksta konsultacijos mokiniams ir tėvams, parengtas Profesinio tobulėjimo aprašas, Smurto prevencijos aprašas, patvirtintas Darbuotojų psichologinio saugumo užtikrinimo aprašas, sudaryta Mobingo atvejų tyrimo komisija, patvirtinta tvarka. Mokiniai kartą per mėnesį dalyvauja įvairiose edukacinėse veiklose, kuriose ugdomi bendravimo ir bendradarbiavimo įgūdžiai. Visi mokytojai dalyvavo Priešgaisrinės saugos kursuose, Pirmos pagalbos kursuose.

**4.2.4. Lyderystė ir vadyba.**

Progimnazijos vadovai:

|  |  |
| --- | --- |
| **Vardas, pavardė** | **Pareigybė ir pagrindinės funkcijos** |
| Laura Armanavičė | Direktorė |
| Irmina Veikutienė | Direktoriaus pavaduotoja ugdymui |
| Lina Čepaitienė | Direktoriaus pavaduotoja ugdymui |
| Jurgita Miškinytė | Direktoriaus pavaduotoja ugdymui |
| Ieva Kiaurakienė | Direktoriaus pavaduotoja ugdymui |
| Gytis Skiauteris | Direktoriaus pavaduotojas ūkio reikalams |

Savivalda:

Progimnazijos taryba – aukščiausia savivaldos institucija, atstovaujanti mokiniams, mokytojams, tėvams (kitiems atstovams pagal įstatymą), vietos bendruomenei ir padedanti spręsti progimnazijai aktualius klausimus, atstovauti teisėtiems progimnazijos interesams.

Mokytojų taryba – nuolat veikianti progimnazijos savivaldos institucija mokytojų profesiniams ir bendriesiems ugdymo klausimams spręsti.

Mokinių taryba – nuolat veikianti mokinių savivaldos institucija, atstovaujanti visiems progimnazijos mokiniams.

Klasių mokinių tėvų komitetai – nuolat veikianti klasių mokinių tėvų atstovų savivalda.

**4.2.5. Žmogiškieji ištekliai.**

Darbuotojai 2023-09-01 dienai:

|  |  |  |  |
| --- | --- | --- | --- |
| **Darbuotojų charakteristika** | | **Iš viso darbuotojų** | **Iš jų moterų** |
| Mokytojų | 1–4 klasių | 21 | 21 |
| 5–8 klasių | 60 | 53 |
| Direktorius | | 1 | 1 |
| Direktoriaus pavaduotojas ugdymui | | 4 | 4 |
| Direktoriaus pavaduotojas ūkio reikalams | | 1 | 0 |
| Logopedas | | 1 | 1 |
| Specialusis pedagogas | | 2 | 2 |
| Psichologas | | 4 | 4 |
| Socialinis pedagogas | | 2 | 2 |
| Iš viso darbuotojų | | 96 | 88 |

Mokytojų kvalifikacija 2023-09-01 dienai:

|  |  |  |  |
| --- | --- | --- | --- |
| **Mokytojai** | **Vyresnieji**  **mokytojai** | **Mokytojai**  **metodininkai** | **Mokytojai ekspertai** |
| 26 | 36 | 18 | 1 |

**4.2.6. Materialinių ir finansinių išteklių valdymas.**

Progimnazijos biudžetą sudaro valstybės dotacija (mokinio krepšelio lėšos), savivaldybės lėšos (aplinkos lėšos), lėšos gautos už nuomą, surenkamos 1,2% GPM lėšos. 2022 metais iš valstybės lėšų (140000 EUR) renovuotas stadionas, suremontuotas cokolinio aukšto koridorius, pakeistos vidaus kabinetų durys, suremontuoti 2-ojo įėjimo į mokyklą laiptai. 2023 m. iš savivaldybės lėšų (36000 EUR) suremontuota laiptinė su pertvara III aukšte, 3D sensorinė klasė. Taip pat suremontuotas pradinių klasių muzikos kabinetas, sutvarkyta dalis koridoriaus cokoliniame aukšte, įrengtas nusiraminimo kambarys, mokytojų kambarys. Progimnazijos pastato vidaus patalpų atnaujinimui reikia 150000 EUR, klasių remontui - 200000 EUR. Reikalingos investicijos mokyklos teritorijai aptverti siekia 60000 EUR, 3D sensorinės klasės įrengimui reikia 30000 EUR. Saugios, jaukios aplinkos sukūrimui, poilsio erdvių įrengimui reikalinga 50000 EUR, pagerinti skaitmeninio ugdymo bazę - 30000 EUR. Taip pat reikia įrengti FabLab ir STEAM laboratorijas 5-8 ir 1-4 klasių mokiniams, mokinių darbų eksponavimo erdvę, renovuoti šiluminius ir nuotekų tinklus, modernizuoti elektros instaliaciją ir liftą. Trūksta lėšų vadovėliams pagal atnaujintas bendrąsias programas ir skaitmeniniam turiniui įsigyti, skaitmeninei bazei atnaujinti.

**4.2.7. Kita.**

Mokinių ir klasių komplektų dinamika (fiksuojama einamųjų metų rugsėjo 1 dienai):

|  |  |  |
| --- | --- | --- |
| **Mokslo metai** | **Mokinių skaičius** | **Komplektų skaičius** |
| 2018-2019 | 1146 | 44 |
| 2019-2020 | 1133 | 44 |
| 2020-2021 | 1133 | 44 |
| 2021-2022 | 1165 | 45 |
| 2022-2023 | 1158 | 44 |
| 2023-2024 | 1158 | 44 |

**4.3. SSGG analizės suvestinė**.

|  |  |
| --- | --- |
| **STIPRYBĖS** | **SILPNYBĖS** |
| 1. Progimnazijos mokinių ugdymo(si) pasiekimai atitinka Bendrosiose ugdymo programose keliamus tikslus. NMPP rezultatai yra aukštesni nei šalies vidurkis. Baigę progimnaziją mokiniai sėkmingai mokosi kitose Vilniaus miesto gimnazijose.  2. Mokiniai yra nuolatiniai įvairių olimpiadų, konkursų dalyviai ir nugalėtojai.  3. Sukurta mokinių asmeninės pažangos į(si)vertinimo sistema- MAPS.  4. Progimnazijoje didelis dėmesys skiriamas ugdymo(si) poreikių analizei ir pagalbai mokiniui, vedant konsultacines pamokas.  5. Turimos IT priemonės, įvairių mokomųjų dalykų įranga tikslingai naudojamos ugdymo procese.  6. Progimnazijoje skatinamas darnus, tvarus ir sveikas gyvenimo būdas.  7. Mokykloje vyrauja susitarimų kultūra.  8. Mokytojai pagal poreikį tobulina asmenines kompetencijas, kelia kvalifikaciją.  9. Progimnazijoje materialieji ištekliai paskirstomi racionaliai, taip pat pritraukiamos papildomos lėšos.  10. Pastatytas NBA krepšinio mokyklos priestatas, atnaujintas stadionas leidžia organizuoti kokybišką fizinį ugdymą.  Suformuota švietimo pagalbos specialistų komanda, teikianti įvairiapusę pagalbą mokiniams, mokytojams, tėvams. | 1. Tobulintinas ugdymo turinio individualizavimas ir diferencijavimas, pasitelkiant kuo įvairesnius mokymo būdus, formas, stilius, edukacines aplinkas.  2. Mokėjimo mokytis kompetencijos ugdymas.  3. Poreikis tobulinti progimnazijos veiklos įsivertinimą, atskaitomybę.  4. Didelis mokinių skaičius klasėse.  5. Didelės asmeninės mokytojų sąnaudos mokymo medžiagai parengti.  6. Progimnazijos pastatas yra iš dalies renovuotas, todėl mokymosi aplinka nėra pakankamai sveika ir patogi mokytis, nepakanka edukacinių, aktyvaus ir pasyvaus poilsio erdvių.  7. Nepakankamas dalies progimnazijos bendruomenės narių įsitraukimas į bendrus susitarimus, veiklas.  8. Didėjantis SUP mokinių skaičius ir nepakankamas mokytojo padėjėjų, pagalbos specialistų skaičius.  9. Tobulintina mokyklos gerosios patirties sklaida. |
| **GALIMYBĖS** | **GRĖSMĖS** |
| 1. Lietuvos pažangos strategija „Lietuva 2030“, Vilniaus miesto 2021–2030 metų strateginis planas kelia prasmingus reikalavimus asmeniui, visuomenei, ugdymo institucijai.  2. Savivaldybės strateginiame plane numatytas ugdymo įstaigų renovavimas, aprūpinimas šiuolaikinėmis mokymo priemonėmis sudarys sąlygas modernizuoti mokymą(si).  3. Mokymosi modernizavimas, kompiuterizavimas, elektroninių švietimo priemonių diegimas leidžia aktualizuoti, suasmeninti ugdymą, priartinti jį prie mokinių poreikių.  4. Informacinės komunikacinės technologijos užtikrina geresnį bendravimą, bendradarbiavimą, partnerių paiešką, padeda tobulinti švietimo valdymą, dalyvauti įvairiuose projektuose.  5. Vilniaus mieste išliekanti stabili demografinė padėtis leis užtikrinti saugią emocinę mokyklos bendruomenės narių aplinką.  6. Dalyvavimas NMPP testų vykdyme leidžia pakankamai profesionaliai įvertinti mokinių pasiekimus, pažangą, gebėjimus įvairiais lygiais ir duomenimis grįstomis išvadomis tobulinti ugdymo turinį. | 1. Nenuoseklus, nekryptingas strateginių įsipareigojimų laikymasis.  2. Švietimo kaitos strategija per menkai siejasi su kitomis ekonominių ir socialinių reformų strategijomis**.**  3. Mokytojų ir pagalbos specialistų trūkumas.  4. Gilėja šeimos, kaip vertybės, krizė. Nemažėja rizikos šeimų skaičius.  5. Didėjant imigracijai ir reemigracijai tikėtina, kad mokykloje plėsis daugiakultūrinė aplinka, o mokytojai neturės pakankamai patirties, pasirengimo, mokymo(si) priemonių tokiems vaikams ugdyti.  6. Daugėjant skaičiui mokinių, turinčių specialiųjų ugdymosi poreikių, gali blogėti jų ugdymo kokybė dėl žmogiškųjų ir finansinių išteklių stokos.  7. Ryški neigiama netikslingai naudojamų IT įtaka mokinių sveikatai.  8. Neskiriant pakankamai lėšų dirbti pagal atnaujintas programas, trūks vadovėlių ir mokymo(si) priemonių. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_